Na temelju članka 29. Statuta Općine Molve („Službeni glasnik Koprivničko-križevačke županije“ broj 5/13. i 3/15. i "Službeni glasnik Općine Molve" broj 1/18.) Općinsko vijeće Općine Molve na 24. sjednici održanoj 1. ožujka 2019. donijelo je
ODLUKU
o sufinanciranju plaćanja troškova  skupljanja i odvoza otpada
obiteljima i samcima na području Općine Molve
I. 


Odlukom o sufinanciranju plaćanja troškova  skupljanja i odvoza otpada obiteljima i samcima na području Općine Molve (u daljnjem tekstu: Odluka) Općina Molve sufinancirat će obiteljima i samcima koji imaju prebivalište na području Općine Molve troškove skupljanja i odvoza komunalnog otpada u mjesečnom iznosu od 30,00 kn za vrijeme važenja koncesije koncesionara, Komunalca d.o.o. iz Koprivnice zaključno do 30. rujna 2021. godine.
II.

Pravo na sufinanciranje imaju osobe s navršenih 55 godina života, koje žive same u domaćinstvu i čija primanja po osnovi mirovine, socijalne pomoći ili naknade za nezaposlene iznose najviše 2.000,00 kuna mjesečno i obiteljima čija redovna primanja mjesečno ne prelaze iznos od 3.000,00 kuna.
Sredstva iz točke I. uplaćivat će se korisnicima sufinanciranja po dostavi dokaza o izvršenoj uplati za skupljanje i odvoz komunalnog otpada. 
III.

Općinski načelnik će raspisati javni poziv za podnošenje zahtjeva uz koje su podnositelji dužni dostaviti sljedeću dokumentaciju:

· presliku osobne iskaznice,
· dokaz o mjesečnim primanjima za prethodni mjesec za kućanstvo,
· izjavu da živi sam u domaćinstvu za samce,
· izjava da su primanja u obitelji manja od 3.000,00 kuna mjesečno.
Zahtjevi za sufinanciranje zaprimat će se u Jedinstvenom upravnom odjelu Općine Molve za vrijeme trajanja koncesije iz točke I.
IV.
Općinski načelnik će donijeti zaključak o sufinanciranju po zahtjevima koji udovoljavaju uvjetima iz ove Odluke.
V.


Zahtjevi i zaključci doneseni temeljem Odluke o subvenciji plaćanja troškova sakupljanja i odvoza otpada samcima na području Općine Molve KLASA: 550-01/16-01/13, URBROJ: 2137/17-16-1 od 11. studenog 2016. godine) dovršiti će se prema odredbama te Odluke.

VI.
Donošenjem ove Odluke prestaje važiti Odluka o subvenciji plaćanja troškova sakupljanja i odvoza otpada samcima na području Općine Molve (KLASA: 550-01/16-01/13, URBROJ: 2137/17-16-1 od 11. studenog 2016. godine).
VII.
Ova Odluka stupa na prvog dana od dana donošenja, a objavit će se na službenoj internet stranici www.molve.hr  i oglasnoj ploči Općine Molve.
OPĆINSKO VIJEĆE OPĆINE MOLVE
KLASA: 550-01/19-01/6
URBROJ: 2137/17-01-19-1
Molve, 1. ožujka 2019. 

  Zdravko Tuba
